钦定古今图书集成/明伦汇编/宫闱典/第103卷 > 霍去病
## 钦定古今图书集成/明伦汇编/宫闱典/第103卷 > 霍去病

按《汉书》本传：“去病，大将军青姊少儿子也。其父霍仲
孺先与少儿通，生去病。及卫皇后尊，少儿更为詹事
陈掌妻。去病以皇后姊子，年十八为侍中，善骑射，再
从大将军。大将军受诏予壮士为票姚校尉，与轻勇
骑八百，直弃大将军数百里赴利，斩捕首卤过当。于
是上曰：‘票姚校尉去病斩首捕卤二千二十八级，得
相国。当户斩单于大父行藉若侯产，捕季父罗姑比
再冠军。以二千五百户封去病为冠军侯。上谷太守
郝贤四从大将军，捕首卤千三百级，封贤为终利侯。
骑士孟已有功，赐爵关内侯，邑二百户’。”是岁，失两将
军，亡翕侯，功不多，故青不益封。苏建至，上弗诛，赎为
庶人。青赐千金。是时王夫人方幸于上，甯乘说青曰：
“将军所以功未甚多，身食万户，三子皆为侯者，以皇
后故也。今王夫人幸，而宗族未富贵，愿将军奉所赐
千金为王夫人亲寿。”青以五百金为王夫人亲寿。上
闻，问青，青以实对。上迺拜甯乘为东海都尉。校尉。张
骞从大将军，以尝使大夏，留匈奴中久，道军知善水
草处，军得以无饥渴，因前使绝国功，封骞为博望侯，
去病侯。三岁，元狩三年春，为票骑将军，将万骑出陇
西，有功。上曰：“票骑将军率戎士隃乌盭，讨遫濮，涉狐
奴，历五王国，辎重人众，摄詟者弗取，几获单于子。转
战六日，过焉支山千有馀里，合短兵，鏖皋兰下，杀折
兰王，斩卢侯王，锐悍者诛，全甲，获丑，执浑邪王子及
相国都尉捷首卤八千九百六十级，收休屠王祭天
金人师率减什七。”益封去病二千二百户。其夏，去病
与合骑侯敖俱出北地异道；博望侯张骞、郎中令李
广俱出右北平异道。广将四千骑先至，骞将万骑后。
匈奴左贤王将数万骑围广，广与战二日，死者过半，
所杀亦过当。骞至匈奴，引兵去。骞坐行留当斩，赎为
庶人。而去病出北地，遂深入，合骑侯失道不相得。去
病至祁连山，捕首卤甚多。上曰：“票骑将军涉钧耆济
居延，遂臻小月氏，攻祁连山，扬武乎鱳，得单于、单相、
酋涂王及相国都尉以众降下者二千五百人，可谓
能舍服知成而止矣。捷首卤三万二百，获五王，王母
单于阏氏王子五十九人”，相国、将军、当户都尉六十
三人，师大率减什三。益封去病五千四百户。赐校尉
从至小月氏者爵左庶长。鹰击司马破奴再从票骑
将军，斩遫濮王，捕稽且王；右千骑将王、王母各一人，
王子以下四十一人，捕卤三千三百三十人，前行捕
卤千四百人。封破奴为从票侯校尉高不识从票骑
将军，捕呼于耆王，王子以下十一人，捕卤千七百六
十八人。封不识为宜冠侯。校尉仆多有功，封为煇渠
侯、合骑侯。敖坐行留，不与票骑将军会，当斩，赎为庶
人。诸宿将所将士马兵，亦不如去病。去病所将常选，
然亦敢深入，常与壮骑先其大军，军亦有天幸，未尝
困绝也。然而诸宿将常留落不偶，由此去病日以亲
贵比大将军。其后单于怒浑邪王居西方，数为汉所破，亡数万人，以票骑之兵也，欲召诛浑邪王。浑邪王
与休屠王等谋欲降汉，使人先要道边。是时，大行李
息将城河上，得浑邪王使，即驰传以闻。上恐其以诈
降而袭边，乃令去病将兵往迎之。去病既渡河，与浑
邪众相望，浑邪裨王将见汉军而多欲不降者，颇遁
去。去病乃驰入，得与浑邪王相见，斩其欲亡者八千
人。遂独遣浑邪王乘传先诣行在所，尽将其众渡河，
降者数万人，号称十万。既至长安，天子所以赏赐数
十钜万，封浑邪王万户，为漯阴侯；封其裨王呼毒尼
为下摩侯。“疪为煇渠侯，禽黎为河綦侯，大当户调
虽为常乐侯。”于是上嘉去病之功曰：“票骑将军去病
率师征匈奴，西域王、浑邪王及厥众萌咸奔于率，以
军粮接食，并将控弦万有馀人，诛獟悍捷首卤八千
馀级，降异国之王三十二战，士不离伤，十万之众，毕
怀集服。仍兴之劳，爰及河塞，庶几亡患。以千七百户
益封票骑将”军；减陇西、北地、上郡戍卒之半，以宽天
下繇役；迺分处降者于边五郡故塞外，而皆在河南，
因其故俗为属国。其明年，匈奴入右北平、定襄，杀略
汉兵千馀人。其明年，上与诸将议曰：“翕侯赵信为单
于画计，常以为汉兵不能度幕轻留，今大发卒，其埶
必得所欲。”是岁，元狩四年也。春，上令大将军青、票骑
将军去病各五万骑，步兵转者踵军数十万，而敢力
战深入之士皆属去病。去病始为出定襄，当单于捕
卤，卤言单于东。迺更令去病出代郡，令青出定襄。郎
中令李广为前将军，太仆公孙贺为左将军，主爵赵
食其为右将军，平阳侯襄为后将军，皆属大将军。赵
信为单于谋曰：“汉兵即度幕，人马罢，匈奴可坐收卤
耳。”迺悉远北其辎重，皆以精兵待幕北而适直。青军
出塞千馀里，见单于兵，陈而待。是于青令武刚车自
环为营，而纵五千骑往当匈奴，匈奴亦从万骑。会日
且入，而大风起，沙砾击面，两军不相见。汉益纵左右
翼绕单于。单于视汉兵多而士马尚彊，战而匈奴不
利。薄莫单于遂乘六羸壮，骑可数百，直冒汉围，西北
驰去。昏汉，匈奴相纷挐，杀伤大当。汉军左校捕卤言
单于未昏而去，汉军因发轻骑夜追之，青因随其后，
匈奴兵亦散走。会明，行二百馀里，不得单于，颇捕斩
首卤万馀级，遂至窴颜山赵信城，得匈奴积粟食军，
军留一日而还，悉烧其城馀粟以归。青之与单于会
也，而前将军广、右将军食其军别从东道，或失道，大
将军引还，过幕南，迺相逢。青欲使使归报，命长史簿
责广。广自杀，食其赎为庶人。青军入塞，凡斩首卤万
九千级。是时匈奴众失单于十馀日，右谷蠡王自立
为单于，单于后得其众，右王迺去单于之号。去病骑
兵车重与大将军军等而亡。裨将悉以李敢等为大
校，当裨将出代右北平二千馀里，直左方兵，所斩捕
功已多于青。既皆还，上曰：“票骑将军去病率师躬将，
所获荤允之士，约轻赍绝大幕，涉获单于章渠以诛
北车耆转击左大将，双获旗鼓历度难侯济弓卢获
屯头王、韩王等三人，将军、相国、当户都尉八十三人，
封狼居、胥山，禅于姑衍”，登临翰海，执讯获丑七万有
四百四十三级，师率减什二，取食于敌，卓行殊远，而
粮不绝。以五千八百户益封票骑将军。右北平太守
路博德属票骑将军会兴城不失期，从至梼余山，斩
首捕卤二千八百级，封博德为邳离侯。北地都尉卫
山从票骑将军获王，封山为义阳侯。故归义侯因淳
王复陆支、楼剸王伊即靬，皆从票骑将军有功，封复
陆支为杜侯，伊即靬为众利侯。从票侯破奴。昌武侯
安稽从票骑有功，益封各三百户。渔阳太守解、校尉
敢皆获鼓旗，赐爵关内侯，解食邑三百户，敢二百户。
校尉自为爵左庶长。军吏卒为官，赏赐甚多，而青不
得益封。吏卒无封者，唯西河太守常惠、云中太守遂
成受赏。遂成秩诸侯相赐食邑二百户，黄金百斤，惠
爵关内侯。两军之出塞，塞阅官及私马，凡四十万匹，
而后入塞者不满三万匹。迺置大司马位，大将军、票
骑将军，皆为大司马。定令令。票骑将军秩禄与大将
军等。自是后青日衰而去病日益贵。青故人门下多
去，事去病，辄得官爵，唯独任安不肯去。去病为人，少
言不泄，有气敢往。上尝欲教之《吴、孙兵法》，对曰：“顾方
略何如耳，不至学古兵法。”上为治第，令视之，对曰：“匈
奴不灭，无以家为也。”由此上益重爱之。然少而侍中，
贵不省士。其从军，上为遣太官赍数十乘，既还，重车
馀弃梁肉，而士有饥者。其在塞外，卒乏粮，或不能自
振，而去病尚穿域𨅬鞠也。事多此类。青仁喜，士退让，
以和柔自媚于上，然于天下未有称也。去病自四年
军后三岁，元狩六年薨。上悼之，发属国元甲军陈，自
长安至茂陵为冢，象祁连山，谥之，并武与广地曰景
桓侯。子嬗嗣。嬗字子侯，上爱之，幸其壮而将之，为奉
车都尉，从封泰山而薨，无子，国除。自去病死后，青长
子宜春侯伉坐法失侯。后五岁，伉弟二人，阴安侯不
疑、发干侯登皆坐酎金失侯。后二岁，冠军侯，国绝。后
四年，元封五年，青薨，谥曰“烈侯。”子伉嗣，六年，坐法免自青围单于后十四岁而卒，竟不复击匈奴者，以汉
马少，又方南诛两越，东伐朝鲜，击羌西南夷，以故久
不伐胡。初，青既尊贵，而平阳侯曹寿有恶疾，就国。长
公主问列侯谁贤者？左右皆言大将军。主笑曰：“此出
吾家，常骑从我，奈何？”左右曰：“于今尊贵无比。”于是长
公主风白皇后，皇后言之上迺诏青尚平阳主，与主
合葬，起蒙象、庐山，云最大将军。青凡七出击匈奴，斩
捕首卤五万馀级，一与单于战，收河南地，置朔方郡，
再益封，凡万六千三百户。“封三子为侯，侯千三百户；
并之，二万二百户。”其裨将及校尉侯者九人，为特将
十五人。李广、张骞、公孙贺、李蔡、曹襄、韩说、苏建皆自
有传。